Държавен вестник, бр. 34, 2013 г., стр. 13

БРОЙ  34	
Д Ъ Р Ж А В Е Н  В Е С Т Н И К 	
СТР.  13  
своевременно реагиране при възникнали услож-
нения в оперативната обстановка, оказване на 
съдействие и контрол на други наряди.
Чл. 15. (1) Контролно-пропускателният 
пункт е наряд за осигуряване на пропускателен 
режим, контрол и ограничаване на движението 
на превозни средства и граждани на определена 
територия. 
(2) При разполагане на контролно-пропус-
кателен пункт на пътища, отворени за общест-
вено ползване, същите се обозначават с пътни 
знаци и маркировка, като съставът на наряда 
е оборудван със светлоотразителни жилетки.
Чл. 16. Оперативно-издирвателната група е 
наряд за издирване и задържане на лица, пътни 
превозни средства, както и за издирване на 
вещи, предмет на извършени правонарушения.
Чл. 17. Постът за съпровождане е наряд за 
опазване на обществения ред и/или охрана на 
лица, товари, влакове или други транспортни 
средства по време на тяхното придвижване или 
транспортиране. 
Чл. 18. (1) Конвой е наряд за принудително 
отвеждане на лица по определен служебен ред.
(2) Патрулът/групата за съпровождане е 
наряд за опазване на обществения ред и охрана 
при придвижване на лица, влакове или друг 
вид транспортни средства.
Чл. 19. (1) Кордонът е наряд за отцепване 
и/или блокиране на определена територия с 
цел ограничаване на достъпа на лица и пътни 
превозни средства (ППС) до нея, както и за 
създаване на направляващи коридори, осигуря-
ващи им посоката на движение. Кордон може 
да се използва и за претърсване на територия.
(2) Според начина си на построяване кор-
донът е:
1. обикновен (съставът е на разстояние от 
1 до 2 метра един от друг);
2. усилен (съставът е на разстояние до 1 
метър един от друг);
3. разреден (съставът е на разстояние повече 
от 2 метра един от друг).
Чл. 20. Секретът е наряд за скрито наблю-
дение и/или охрана на обекти, уязвими места 
и лица, както и за задържане на извършители 
на престъпления или нарушения на общест-
вения ред.
Чл. 21. (1) Групата за блокиране е наряд за 
преграждане/блокиране на определено направ-
ление или район от територия.
(2) Съставът на групата за блокиране и видът 
на техническите и помощните средства, които 
ще се използват, се разпореждат съобразно 
дължината и релефните особености на направ-
лението (района) за преграждане/блокиране.
(3) В зависимост от характера на изпъл-
няваната задача и предприеманите действия 
от състава на групата за блокиране може да 
се определят секрети, постове за наблюдение, 
патрули и др.
(4) Разположението на нарядите от състава 
на групата за блокиране се определя от старшия 
съобразно характера на изпълняваната задача, 
оперативната и метеорологичната обстановка, 
действията на нарушителите, условията на 
местността, денонощието и др.
Чл. 22. (1) Резервът е наряд за решаване 
на допълнително възникнали задачи съобразно 
настъпили изменения на обстановката.
(2) Съставът, разпределението, мястото за 
разполагане и редът за използване на резерва 
се определят от служителя, който го назначава.
Г л а в а  т р е т а
УПРАВЛЕНИЕ НА ПАТРУЛНО-ПОСТО-
ВАТА ДЕЙНОСТ
Раздел I
Анализиране, планиране и организиране на 
патрулно-постовата дейност
Чл. 23. (1) Управлението на ППД се осъ-
ществява чрез анализиране, планиране, органи-
зиране, отчетност, ръководство, контролиране 
и оценяване.
(2) Анализирането на ППД се извършва за 
установяване на нейната ефективност, като се 
посочат проблемни области за изминал период 
от време и се извеждат приоритети за оптими-
зирането на дейността.
(3) Анализът на ППД съдържа информация, 
базирана на отчетността и извършените контрол 
и оценка относно:
1. ефективността на управленските реше-
ния, свързани с изпълнение на набелязаните 
приоритети и планирани мероприятия за оп-
тимизиране на дейността;
2. целесъобразността на обособените учас-
тъци за обслужване, както и разстановката на 
силите и средствата;
3. възможността за своевременно и ефек-
тивно реагиране на сигнали за извършени 
престъпления и правонарушения в рамките на 
наличните ресурси;
4. организацията на работните смени;
5. ресурсното и кадровото обезпечаване;
6. нивото на професионална квалификация;
7. индивидуалния принос на полицейския 
орган за изпълнението/неизпълнението на за-
дачите по чл. 2, ал. 1 и изведените приоритети;
8. пропуски при справяне с инциденти;
9. дисциплината;
10. отстраняването на пропуски и слабости, 
констатирани при осъществено методическо 
ръководство, помощ и контрол;
11. взаимодействието с държавни органи, 
органи на местната власт и местното самоуправ-
ление, полицейски органи от структурите на 
МВР и съответните структури на други държави, 
неправителствени организации и представители 
на общността.
(4) В анализа се отбелязват съпоставки с 
данни и информация за съответен предхождащ 
период, както и изводи и насоки за оптимизи-
рането на ППД.
Чл. 24. (1) Анализът на ППД се изготвя в 
писмена форма за период минимум шест месеца.